Hrvatska sveučilišna naklada
<s>Hrvatska sveučilišna naklada je izdavačka kuća Sveučilišta u Zagrebu.</s>

<s>Povijest
Hrvatska sveučilišna naklada osnovana je 23. siječnja 1992. godine odlukom Predsjedništva Zajednice sveučilišta s ciljem da bude nakladnički servis svih hrvatskih sveučilišta, znanstvenih, obrazovnih i kulturnih institucija te pojedinaca u Republici Hrvatskoj.</s><s>Od tada objavljeno je više stotina knjiga od kojih su mnoge nekomercijalna djela, ali u znanosti i kulturi su dragocijen izvor informacija i dosadašnjih dosega u istraživanju.</s>

<s>Nakladnička djelatnost
Hrvatska sveučilišna naklada spada u hrvatske nakladničke kuće srednje veličine.</s><s>Objavljuje djela hrvatske znanstvene i kulturne baštine, kao i knjige svjetske kulture i znanosti s naglaskom na znanstvenu literaturu i udžbenike potrebne hrvatskim sveučilištima.</s><s>Objavila je i više znanstvenih izdanja korisnih i zanimljivih široj čitalačkoj publici čime popularizira novije znanstvene spoznaje i dosege hrvatske akademske zajednice.</s>

<s>Među objavljenim naslovima ističu se knjige Snježane Kordić Riječi na granici punoznačnosti, Ekrema Čauševića Gramatika suvremenoga turskog jezika, Morane Čale Sam svoj dvojnik: eseji o hrvatskom književnom modernizmu, Mate Matišića Anđeli Babilona, Antuna Šoljana Prošlo nesvršeno vrijeme, Joze Laušića Sutoka, Tonka Maroevića Klik, Branimira Donata Različito i isto koje su imale značajnu recepciju u stručnoj literaturi.</s>

<s>Vanjske veze
 Službena stranica</s>

<s>Izdavači knjiga u Hrvatskoj
Akademsko izdavaštvo
Sveučilište u Zagrebu
Nastanci 1992.</s>

